अजमेर। आरएएस मुख्य परीक्षा 2012 के अनिवार्य विषयों के पेपर रविवार को पूरे हो गए। अब मंगलवार से ऐच्छिक विषयों के पेपर होंगे। अब दो पारियों में परीक्षाएं शुरू होंगी। आरएएस मुख्य परीक्षा 2012 का अंतिम अनिवार्य पेपर सामान्य अंग्रेजी का रविवार को पूरा हुआ।
सुबह 9 से 12 बजे तक यह पेपर आयोजित किया गया। आज अंग्रेजी के पेपर में अभ्यर्थियों की उपस्थिति का प्रतिशत और घट गया। आज अंग्रेजी के पेपर में मात्र 75.87 फीसदी अभ्यर्थी ही उपस्थित हुए। आज अनुपस्थित होने वाले अभ्यर्थियों का प्रतिशत 24.13 प्रतिशत हो गई। जबकि अनिवार्य हिंदी के पेपर में 23.84 फीसदी अभ्यर्थी अनुपस्थित थे।
6 हजार 105 अनुपस्थित
आयोग की रिपोर्ट के मुताबिक अनिवार्य अंतिम पेपर में आज 25 हजार 308 में से 6 हजार 105 अभ्यर्थी अनुपस्थित रहे। आज की परीक्षा में 19 हजार 203 अभ्यर्थी प्रविष्ट हुए। अजमेर में आज 2282 में से 1595 अभ्यर्थी उपस्थित और 687 अनुपस्थित रहे।
भरतपुर में 2052 में से 1384 उपस्थित रहे और 668 परीक्षा देने नहीं पहुंचे। बीकानेर में 2371 में से 1738 उपस्थित हुए और 633 अनुपस्थित रहे। जोधपुर में 2921 में से 2389 परीक्षा में प्रविष्ट हुए 532 अनुपस्थित रहे। कोटा में 976 में से 769 उपस्थित हुए और 207 अनुपस्थित रहे।
उदयपुर में 1801 में से 1482 उपस्थित हुए और 319 अनुपस्थित रहे। जयपुर में 12 हजार 905 में से 9 हजार 846 परीक्षा देने पहुंचे और 3 हजार 59 अनुपस्थित रहे।
पेपर खराब, अभ्यर्थी कम
आयोग सूत्रों के मुताबिक जैसे-जैसे आरएएस मुख्य परीक्षा के पेपर अभ्यर्थियों के खराब होते जाते हैं। अगले पेपरों में उपस्थिति घटती चली जाती है। पहले दिन जहां आरएएस मुख्य परीक्षा में 77.14 फीसदी अभ्यर्थी प्रविष्ट हुए आज चौथे पेपर में उपस्थिति प्रतिशत घट कर 75.87 प्रतिशत पर आ गया।
ऐच्छिक विषयों के पेपर कल से
आयोग उपसचिव सीएल दायमा के मुताबिक 4 जून से ऐच्छिक विषयों के पेपर शुरू होंगे। ये पेपर सुबह 9 से 12 बजे और दोपहर 2 से 3 बजे तक प्रतिदिन होंगे। 4 जून को पहली पारी में बॉटनी फस्र्ट, कॉमर्स एंड अकाउंटेंसी फस्र्ट, फिजिक्स फस्र्ट व संस्कृत ल्रिटेचर फस्र्ट के पेपर होंगे। दूसरी पारी में इन्हीं विषयों के सेकंड पेपर होंगे।
hin_Deva hin_Deva npi_Deva hin_Deva hin_Deva hin_Deva bho_Deva hin_Deva hin_Deva hin_Deva